Silvio D'Arzo
Under pseudonymet Silvio D’Arzo udgav Ezio Comparoni en enkelt roman, All'insegna del Buon Corsiero (1942), inden han døde af leukæmi som 32-årig. Bogens handling er henlagt til et imaginært 1700-tal, og atmosfæren er drømmeagtig med mindelser om Tommaso Landolfis barokke stil og Giorgio de Chiricos metafysiske billeder.
Under 2. Verdenskrig var bogen uvedkommende og malplaceret, men den møder nu stor interesse og er blevet genudgivet af det hæderkronede forlag Adelphi.
D’Arzos hovedværk er den posthume fortælling Casa d'altri (1953), som bekræfter D’Arzos sjæleskildrende kald, og som Eugenio Montale kaldte “perfekt”.
D’Arzos produktion tæller adskillige titler, og det indtil videre mest omfattende udvalg findes i Nostro lunedì. Racconti, poesie, saggi fra1960.